Lakaja

Lakaja – upė rytų Lietuvoje, Švenčionių rajone; vandeningiausias Žeimenos intakas. ištekantis iš Juodųjų Lakajų ežero, į Žeimeną įteka ties Santaka. Kadangi upė maitinama ežerų, vandens lygis joje mažai svyruoja. Lakaja teka Labanoro regioniniame parke, prateka Aldikio ir Lakajos ežerus. Likus 6 kilometrams iki žiočių į Lakają iš kairės įteka Peršokšna.

Lakaja yra pamėgta vandens turistų dėl vaizdingų krantų ir nesudėtingo maršruto. Upės tėkmė rami, rėvų nėra, vietomis gali pasitaikyti užvartų ar žemų tiltelių. Gali būti dalis ilgesnio maršruto, prasidedančio Stirnių ežereJuozas Obelienius, „Lietuvos TSR vandens turistų keliai“, 100–102 (1972)..

Didesnės gyvenvietės prie Lakajos: Lakaja, Fedariškiai, Žukaučizna, Vilkaslastis, Santaka.

Upėvardžio kilmė neaiški. Bandoma sieti su lakatas () „skuduras, skara“, galbūt turint mintyje išsidraikymą (plg.  „perplėštas, sudraskytas“). Kitas siejimas su žodžiu lakti, lakalas (plg.  „lakalas, šuns ėdalas“), kiti sieja su  „ežeras“.

 Šaltiniai 

Kategorija:Švenčionių rajono upės